b'\n_START_ARTICLE_\nRootsi aukonsulaat Narvas\n_START_PARAGRAPH_\nRootsi aukonsulaat Narvas on Rootsi v\xc3\xa4lisesindus Narvas, mille avas 18. novembril 2000 Rootsi p\xc3\xa4evade t\xc3\xa4histamisel Rootsi tolleaegne asepeaminister Lena Hjelm-Wallen._NEWLINE_Aukonsulaadi konsulaarpiirkond on Ida-Virumaa. Rootsi aukonsulaat Narvas asub aadressil Kerese 11._NEWLINE_Narvaga seondub rootslastel ennek\xc3\xb5ike suurriigi kuulsusrikas lahing 1700. aastal P\xc3\xb5hjas\xc3\xb5jas, mis on olnud ajendiks Rootsi p\xc3\xa4evade t\xc3\xa4histamisele Narvas ja millega seoses avati 2000. aasta novembris ka lahingule p\xc3\xbchendatud monument "Narva l\xc3\xb5vi".\n_START_SECTION_\nAukonsulid\n_START_PARAGRAPH_\nAukonsulid on t\xc3\xa4itnud oma \xc3\xbclesandeid p\xc3\xb5hit\xc3\xb6\xc3\xb6 k\xc3\xb5rvalt, vajadus abit\xc3\xb6\xc3\xb6j\xc3\xb5u j\xc3\xa4rele konsulaar\xc3\xbclesannete t\xc3\xa4itmisel on olnud erinev. N\xc3\xa4iteks Meelis Virkebau ajal on aukonsuli k\xc3\xb5rval ametis olnud p\xc3\xb5hikohaga t\xc3\xb6\xc3\xb6taja.\n_START_SECTION_\nMeelis Virkebau\n_START_PARAGRAPH_\nAlates 2000. aastast oli aukonsul Kreenholmi Valduse AS juht Meelis Virkebau._NEWLINE_Meelis Virkebau aukonsuli \xc3\xbclesannete hulka kuulusid peamiselt Rootsi kohta informatsiooni jagamine, kodakondsuseta isikute ja Vene kodanike viisataotluste ettevalmistamine ning Rootsi turistide probleemide lahendamine._NEWLINE_M. Virkebau on Narva linna omamoodi s\xc3\xbcmbol, kes on panustanud palju Sihtasutuse Pro Narva n\xc3\xb5ukogu kaudu Narva ajaloolise linnas\xc3\xbcdame arendamisesse.\n_START_SECTION_\nKatri Raik\n_START_PARAGRAPH_\nKatri Raiki jaoks on oluline arendada Narvas Eesti-keskset haridust, luua noortele paremaid vaba aja veetmise v\xc3\xb5imalusi ning taastada Virkebau eeskujul Narva ajaloolist vanalinna. Narvat tuleb tema arvates tutvustada v\xc3\xa4lismaailmale, et muuta see osaks Eestist ja Euroopast.\n_START_SECTION_\nAhti Puur\n_START_PARAGRAPH_\nAukonsul Ahti Puur t\xc3\xa4idab ametikohustusi alates 2008. aastast.'